Ügyiratszám: HSZ/23110-1/2021.

Látta:

 **----------------------------**

 Dr. Korpos Szabolcs

 jegyző

**JEGYZŐKÖNYV**

**Hajdúszoboszló Város Önkormányzatának**

*Jogi, Igazgatási és Ügyrendi Bizottsága*

 *2021. július 7-én 1330 órakor kezdődő*

*nyílt üléséről*

**A jegyzőkönyv az alábbi határozatokat tartalmazza:**

4/2021. (VII. 7.) JIÜB határozat

(Előterjesztés a polgármesteri hivatal köztisztviselőit megillető juttatásokról és támogatásokról szóló 14/2018. (X. 25.) önkormányzati rendelet módosításáról)

5/2021. (VII. 7.) JIÜB határozat

(A napirend elfogadására)

6/2021. (VII. 7.) JIÜB határozat

(Előterjesztés a Járóbeteg-Ellátó Centrum magasabb vezetői pályázatának kiírásáról)

7/2021. (VII. 7.) JIÜB határozat

(Javaslat egészségügyi és szociális rendeletek módosítására)

8/2021. (VII. 7.) JIÜB határozat

(Előterjesztés a polgármesteri hivatal köztisztviselőit megillető juttatásokról és támogatásokról szóló 14/2018. (X. 25.) önkormányzati rendelet módosításáról)

**Helye:** a Kovács Máté Városi Művelődési Központ és Könyvtár I. emeleti tárgyalója

**Jelen vannak a csatolt jelenléti ív szerint:**

* **a Jogi, Igazgatási és Ügyrendi****Bizottsági****tagok:** Kocsis Róbert, Jónás Kálmán, Máté Lajos, Marosi György Csongor
* **a Polgármesteri Hivatal részéről** jelen vannak: Dr. Korpos Szabolcs jegyző, Szilágyiné Pál Gyöngyi városfejlesztési irodavezető, Dede Erika egészségügyi és szociális irodavezető
* **jegyzőkönyvvezető:** Fehér Adrienn

Kocsis Róbert:

Megállapítom, hogy a bizottság 4 fővel határozatképes.

Dr. Korpos Szabolcs:

Javaslom a köztisztviselői nappal kapcsolatos előterjesztés napirendre vételét.

Kocsis Róbert:

Szavazásra bocsátom a köztisztviselői nappal kapcsolatos előterjesztés napirendre vételét.

A Jogi, Igazgatási és ÜgyrendiBizottság3 igen szavazattal (Kocsis Róbert, Jónás Kálmán, Marosi György Csongor) ellenszavazat és tartózkodás nélkül elfogadta a plusz előterjesztés napirendre vételét. (A döntéshozatalban 3 fő vett részt).

**4/2021. (VII. 7.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadja a polgármesteri hivatal köztisztviselőit megillető juttatásokról és támogatásokról szóló 14/2018. (X. 25.) önkormányzati rendelet módosításáról szóló előterjesztés napirendre vételét**.

Felelős: bizottsági elnök

Határidő: azonnal

Kocsis Róbert:

Szavazásra bocsátom a 3 napirendi javaslat elfogadását.

A Jogi, Igazgatási és ÜgyrendiBizottság3 igen szavazattal (Kocsis Róbert, Jónás Kálmán, Marosi György Csongor) ellenszavazat és tartózkodás nélkül elfogadta a napirendet. (A döntéshozatalban 3 fő vett részt).

**5/2021. (VII. 7.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadja a napirendi javaslatokat.**

Felelős: bizottsági elnök

Határidő: azonnal

**Napirend**

1. Előterjesztés a Járóbeteg-Ellátó Centrum magasabb vezetői pályázatának kiírásáról. (4. számú testületi előterjesztés)

Előadó: egészségügyi-szociális irodavezető

1. Javaslat egészségügyi és szociális rendeletek módosítására. (5. számú testületi előterjesztés)

Előadó: egészségügyi-szociális irodavezető

1. Előterjesztés a polgármesteri hivatal köztisztviselőit megillető juttatásokról és támogatásokról szóló 14/2018. (X. 25.) önkormányzati rendelet módosításáról

Előadó: jegyző

Tájékoztatók, bejelentések

1. **napirend**

***Előterjesztés a Járóbeteg-Ellátó Centrum magasabb vezetői pályázatának kiírásáról***

Dede Erika:

A most hatályos egészségszolgáltatási jogviszony alapján kellett ezt a kiírást megtenni. A gyógyító ellátó intézetek igazgatóinak illetve vezetőinek végzettsége, képzettsége és kinevezhetőségéről szóló 2002. évi rendelethez kellett visszanyúlni. A pályázati kiírás orvosi, vagy egyéb egészségügyi diploma, mesterképzés szakon szerzett egészségügyi menedzser szakképesítés és legalább 5 éves vezetői gyakorlat, büntetlen előélet együttes feltétel meglétét írja elő. A döntéshozó pályázati kiírással és meghívásos alapon is kinevezhet intézményvezetőt. A meghívásos eljárás esetén a járványügyi helyzet alatt az országos korházfőigazgató beleegyezése is szükséges. A pályázati eljárásnál előkészítő bizottságot kell létrehozni. A bizottság tagjaira a szakbizottság tett javaslatot. A döntéshozó szándéka szerinti további személyek: vezető asszisztens, a vezető háziorvos és Dr. Tímár Orsolya belgyógyász szakorvos.

Máté Lajos képviselő 1334 órakor megérkezett az ülésre.

Jónás Kálmán:

Nem volt szándék arról, hogy pályáztatás nélkül kerüljön meghosszabbításra a főorvos úr kinevezése?

Dede Erika:

Az eljárást jogszabály szerint kellett előkészítenem.

Marosi György Csongor:

Javaslom, a bizottság tegyen javaslatot Elnök Úr személyére is a bizottságba, mert évekig volt a Szociális és az Egészségügyi Bizottság elnöke, jól ismeri az egészségügyi helyzetet, az intézményt és Főorvos Urat.

Kocsis Róbert:

Magam részéről elfogadon a jelölést. Egyéb kérdés, hozzászólás hiányában szavazásra bocsátom a módosított határozati javaslatot.

A Jogi, Igazgatási és ÜgyrendiBizottság3 igen szavazattal (Jónás Kálmán, Marosi György Csongor, Máté Lajos) és 1 tartózkodás (Kocsis Róbert) mellett, ellenszavazat nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**6/2021. (VII. 7.) JIÜB határozat**

**Hajdúszoboszló Város Önkormányzatának Képviselő-testülete a Járóbeteg –Ellátó Centrummagasabb vezetői álláshelyének a mellékletben szereplő pályázati kiírását elfogadja és az alábbi összetételű, pályázat előkészítő bizottságot hoz létre.**

**A bizottság tagjai:**

 **- a Szociális és Egészségügyi Bizottság elnöke,**

 **- Magyar Orvosi Kamara delegáltja (felkérés alapján),**

 **- a pályázat előkészítő jegyző vagy képviselője,**

 **- vezető asszisztens,**

 **- vezető háziorvos**

 **- Dr. Tímár Orsolya belgyógyász szakorvos**

 **- Kocsis Róbert Jogi, Igazgatási és Ügyrendi Bizottság elnök**

Felelős: bizottsági elnök

Határidő: 2021. július 7.

1. **napirend**

***Javaslat egészségügyi és szociális rendeletek módosítására***

Dede Erika:

Az egészségügyi körzethatárok megállapítása törvényi kötelezettsége a feladatellátónak. Ezt 2-3 évente felül kell vizsgálni. Az új utcákat el kellett osztani az orvosok körzeteihez. Megkérdeztük a háziorvosokat is, vannak-e a körzetükben változások.

Az első lakáshoz jutók támogatása és önkormányzati telekvásárlásról szóló helyi rendelet jogosultsági feltételein javítanunk kell, ahhoz, hogy a rendelet elérje a célját.

Egyéb kérdés, hozzászólás hiányában az elnök szavazásra bocsátotta a határozati javaslatot.

A Jogi, Igazgatási és ÜgyrendiBizottság4 igen szavazattal (Kocsis Róbert, Jónás Kálmán, Marosi György Csongor, Máté Lajos) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**7/2021. (VII. 7.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek, hogy a rendelettervezet alapján a módosító rendeletet megalkossa, ezzel egyidejűleg az egészségügyi alapellátás körzeteinek meghatározásáról szóló rendelet függelékét a 2. számú melléklet szerint kicserélje.**

Felelős: bizottsági elnök

Határidő: 2021. július 7.

1. **napirend**

***Előterjesztés a polgármesteri hivatal köztisztviselőit megillető juttatásokról és támogatásokról szóló 14/2018. (X. 25.) önkormányzati rendelet módosításáról***

Dr. Korpos Szabolcs:

Polgármester Úr teljes mértékben támogatta az előterjesztést.

Egyéb kérdés, hozzászólás hiányában az elnök szavazásra bocsátotta a határozati javaslatot.

A Jogi, Igazgatási és ÜgyrendiBizottság4 igen szavazattal (Kocsis Róbert, Jónás Kálmán, Marosi György Csongor, Máté Lajos) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**8/2021. (VII. 7.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a polgármesteri hivatal köztisztviselőit megillető juttatásokról és támogatásokról szóló 14/2018. (X. 25.) önkormányzati rendelet módosításának elfogadását.**

Felelős: bizottsági elnök

Határidő: 2021. július 7.

Egyéb kérdés, hozzászólás hiányában az elnök-helyettes 1345 órakor az ülést bezárta.

A Jogi, Igazgatási és ÜgyrendiBizottságáltal tárgyalt képviselő-testületi előterjesztések a képviselő-testület 2021. július 7-i üléséről készített jegyzőkönyv mellékletét képezik.

**K.m.f**

 **Kocsis Róbert Jónás Kálmán**

 ***bizottsági elnök*  *bizottsági tag***

**Fehér Adrienn**

 ***jegyzőkönyvvezető***